ΓΡΑΠΤΗ ΕΡΩΤΗΣΗ P-0712/01

υποβολή: Olivier Dupuis (TDI) προς την Επιτροπή

(1 Μαρτίου 2001)

Θέμα: Οικονομική και ανθρωπιστική καταστροφή στη Μογγολία

Ο βαρύτατος χειμώνας που έπληξε την Μογγολία για δεύτερο συνεχή χρόνο, με θερμοκρασίες που έφθασαν στους 30 βαθμούςπό το μηδέν και με πολύ μεγάλες χιονοπτώσεις που εκμηδένισαν οποιαδήποτε δυνατότητα βοσκής, απειλεί σοβαρά ένα μεγάλο τμήμα των 30 εκατομμυρίων ζώων τα οποία εκτρέφονται στη χώρα αυτή. Την οικονομική καταστροφή του περασμένου έτους, η οποία προκάλεσε τον θάνατο 2,4 εκατομμυρίων ζώων, ακολούθησε μια εξαιρετικά ξηρή καλοκαιρινή περίοδος. Σύμφωνα με εκτιμήσεις της κυβέρνησης της Μογγολίας και εμπειρογνωμόνων του Προγράμματος των Ηνωμένων Εθνών για την Ανάπτυξη, εάν δεν δοθεί στη Μογγολία επείγουσα και μαζική βοήθεια, θα βρουν τον θάνατο, τις προσεχείς εβδομάδες, 12 εκατομμύρια ζώα, δημιουργώντας μια πραγματική ανθρωπιστική καταστροφή. Τις τελευταίες ημέρες του Ιανουαρίου, οι καιρικές συνθήκες προκάλεσαν τον θάνατο άνω των 500 000 ζώων, γεγονός το οποίο είχε ως συνέπεια να περιέλθουν σε εξαιρετικά κρίσιμη κατάσταση 75 000 οικογένειες της Μογγολίας.

Η Ευρωπαϊκή Ένωση, η Ινδία, το Ισραήλ και άλλες χώρες, απήντησαν στην έκκληση που απηύθυναν από κοινού η κυβέρνηση της Μογγολίας και τα Ηνωμένα Έθνη, προσφέροντας αρκετές εκατοντάδες χιλιάδων δολαρίων βοηθείας, τα οποία ωστόσο θα πρέπει να συγκριθούν με τις πραγματικές ανάγκες βοήθειας που εκτιμώνται σε 8,7 εκατομμύρια δολάρια χωρίς στο ποσό αυτό να συμπεριλαμβάνεται η αξία ειδών διατροφής καιλικού κυρίως ζωοτροφών αξίας 4 περίπου εκατομμυρίων δολαρίων, που είναι απαραίτητα για την αντιμετώπιση της οικονομικής αυτής καταστροφής η οποία έχει ήδη εν μέρει συντελεσθεί και η οποία εξελίσσεται σε ανθρωπιστική καταστροφή.

Κατά πόσο οι παραπάνω εκτιμήσεις όσον αφορά τις ανάγκες αποστολής βοηθείας, συμπίπτουν με τις αντίστοιχες της Επιτροπής;

Σε περίπτωση καταφατικής απαντήσεως, κατά πόσο η Επιτροπή σκοπεύει να περιορισθεί στην αποστολή, απλώς και μόνο των ποσών πουποσχέθηκε για ανθρωπιστική και έκτακτη βοήθεια;

Απάντηση του κ. Nielson εξ ονόματος της Επιτροπής

(30 Μαρτίου 2001)

Η Υπηρεσία ανθρωπιστικής βοήθειας της Ευρωπαϊκής Επιτροπής (ECHO) έλαβε τις τελευταίες εβδομάδες πληροφορίες για την κατάσταση στην Μογγολία. Οι πληροφορίες αυτές απεστάλησαν από τιςπηρεσίες των Ηνωμένων Εθνών, τον Ερυθρό Σταυρό καθώς και από άλλες ανθρωπιστικές οργανώσεις. Σύμφωνα με τις εκθέσεις αυτές, η χώρα διέρχεται για δεύτερη συνεχή χρονιά ένα χειμώνα που χαρακτηρίζεται από ισχυρότατους βόρειους ανέμους και πολύ χαμηλές θερμοκρασίες. Επιπλέον, οι αρνητικές συνέπειες του χειμώνα πολλαπλασιάζονται δεδομένου ότι είχε προηγηθεί παρατεταμένη ξηρασία το περασμένο καλοκαίρι. Οι κλιματικές αυτές συνθήκες δημιουργούν σοβαρές δυσκολίες ανθρωπιστικής φύσης για τους πληθυσμούς των πληττόμενων περιοχών. Οι πληθυσμοί αυτοί έχουν χάσει ένα μεγάλο τμήμα των ζώων εκτροφής που αποτελούν γιάυτούς την κυριότερη πηγή εσόδων.

Για να ανταποκριθεί στις ανάγκες του πληθυσμού των περισσότερο δοκιμαζόμενων περιοχών, η ECHO χρηματοδοτεί ανθρωπιστικές δράσεις έκτακτης ανάγκης. Κύριος στόχος των δράσεων αυτών είναι να καλυφθούν οι επισιτιστικές άμεσες ανάγκες που προκάλεσε ο καταστροφικός αυτός χειμώνας (dzud). Τη στιγμή αυτή βρίσκεται στο στάδιο της έγκρισης από την Επιτροπή απόφαση που προβλέπει τη χορήγηση βοήθειας ύψους 1 030 000 ευρώ για περίοδο 6 μηνών. Το ποσό αυτό προστίθεται στην βοήθεια που χορηγήθηκε από την ECHO το 2000 και η οποία ανερχόταν συνολικά σε 1 875 000 ευρώ. Η βοήθεια αυτή προοριζόταν για να συνδράμει τις οικογένειες της Μογγολίας που δοκιμάζονται από τις συνέπειες του δύσκολου χειμώνα 1999/2000 καθώς και της ξηρασίας που ακολούθησε.

Τέλος, η Επιτροπή συνεχίζει να συνδράμει τη Μογγολία μέσω του προγράμματος TACIS. Στόχος του προγράμματος αυτού είναι να διευκολυνθεί η μετάβαση της χώρας προς μία οικονομία αγοράς, μέσω της στήριξης των μεταρρυθμίσεων που έχει αναλάβει η κυβέρνηση της Μογγολίας. Μακροπρόθεσμα, στόχος είναι να ενισχυθεί η χώρα ώστε να μην είναι ευάλωτη στις οικονομικές δυσχέρειες που οφείλονται σε φυσικές καταστροφές.